कुण्डली का बारहवां भाव मोक्ष का भाव होने के साथ साथ व्यय का भाव होता है, विदेश का भाव होता है, घर छोड़ने का भाव होता है यानि वह भाव दु:ख देने वाला भी हो सकता है लेकिन चौथा भाव शांति प्रदान करने वाला कहा गया है क्योंकि वह मां का भाव होता है और मां, कितना मीठा, कितना अपना, कितना गहरा और कितना खूबसूरत और पवित्र रिश्ता होता है। इस एक रिश्ते में निहित है छलछलाता ममता का सागर। इस रिश्‍ते की गुदगुदाती गोद में ऐसी अव्यक्त अनुभूति छुपी है जैसे हरी, ठंडी व कोमल दूब की बगिया में सोए हों। भला ऐसे रिश्ते के सानिध्य में होने पर दुनिया का कोई दु:ख ठहर सकेगा? शायद नहीं, इसीलिए “मां” को स्वर्ग से बढ़कर कहा गया है।